Happy Anywhere

**«Happy Anywhere»** (), ամերիկացի քանթրի երգիչ Բլեյք Շելթոնի չորրորդ սինգլը նրա տասներկուերորդ ստուդիական «Body Language» ալբոմից, որը ձայնագրվել է նրա կնոջ և երգչուհի Գվեն Ստեֆանիի մասնակցությամբ։ Սինգլի պրոդյուսերն է Սքոթ Հենդրիքսը, երգի հեղինակներն են Ռոս Կուպերմանը, Ջոշ Օսբորնը և Մաթ Ջենկինսը։ «Happy Anywhere» դարձել է Բլեյք Շելթոնի և Գվեն Ստեֆանիի հետ համատեղ ձայնագրություններից չորրորդ («Go Ahead and Break My Heart», «You Make It Feel Like Christmas» և «Nobody but You»)։ Ալբոմի լիդս-սինգլը թողարկվել է 2020 թվականի հուլիսի 24-ին։

## Պատմություն
Շելթոնը երգը առաջին անգամ ներկայացրել է 2020 թվականի հուլիսի 20-ին՝ պաշտոնական կոմյունիկեում։ Նույն օրը Ինստագրամի իր պաշտոնական էջում ներկայացրել է սինգլի շապիկը։ Նա նաև հաստատել է Ստեֆանիի ներգրավվածությունը երգում և հայտարարել, որ այն ոգեշնչված է COVID-19 համաճարակի իրադարձություններից։ Երգը գրել են Ռոս Կուպերմանը, Ջոշ Օսբորնը և Մեթ Ջենկինսը։

Երգը թողարկվել է երաժշտական խանութների համար թվային ներբեռնման և հոսքի համար 2020 թվականի հուլիսի 24-ին *Warner Records*-ի միջոցով։ Սա Շելթոնի և Ստեֆանիի չորրորդ համագործակցությունն է՝ «Go Ahead and Break My Heart» (2016), «You Make It Feel Like Christmas» (2017) և «Nobody but You»։ ԱՄՆ-ում այն հայտնվել է քանթրի ռադիոյում հաջորդ օրը հեռարձակելու համար։ 2020 թվականի սեպտեմբերին Շելթոնի պաշտոնական կայքը հայտարարել է մրցույթ, որտեղ երկրպագուները կարող էին վերբեռնել իրենց լուսանկարները՝ «Նկարագրելով այն մարդուն, որը ձեզ երջանկացնում է ցանկացած վայրում»։ Այնուհետև պատմությունները տեղադրվել են կայքի աշխարհի քարտեզի վրա։

## Երաժշտական տեսահոլովակ
«Happy Anywhere»-ին ուղեկցող երաժշտական տեսահոլովակը թողարկվել է Շելթոնի ՅուԹյուբ ալիքում 2020 թվականի հուլիսի 24-ին։ Տեսահոլովակը նկարահանել է Թոդ Ստեֆանին՝ Գվենի կրտսեր եղբայրը, որը «COVID-19» համաճարակի ժամանակ հյուրընկալվել է Օկլահոմայում գտնվող Շելթոնի առանձնատանը։

## Համերգային կատարումներ
2020 թվականի հուլիսի 20-ին հայտարարվել է, որ Շելթոնը և Ստեֆանին կկատարեն «Happy Anywhere»-ը ուղիղ եթերում՝ ԱՄՆ «Today» հեռուստածրագրի էպիզոդի ժամանակ։ Ելույթը հեռարձակել է «City Music Series»-ի գովազդային համերգաշարի շրջանակներում 2020 թվականի ամռանը։ 2020 թվականի դեկտեմբերի 14-ին Շելթոնը և Ստեֆանին ելույթ են ունեցել «The Voice»-ի 19-րդ եթերաշրջանի եզրափակչի պրեմիերային։

## Առևտրային հաջողություն
2020 թվականի օգոստոսի 7-ից «Happy Anywhere» սինգլը առաջին շաբաթվա ընթացքում ընդգրկվել է «Billboard Hot 100» հիթ-շքերթի 56-րդ հորիզոնականում։ Որպես համագործակցային աշխատանք՝ այն Շելթոնի և Ստեֆանիի համար դարձել է «Hot 100»-ում նրանց բարձրագույն նվաճումը՝ «Go Ahead and Break My Heart»-ից հետո (որը մեկնարկել էր 2016 թվականին 70-րդ հորիզոնականում) և «Nobody but You»-ից հետո (որը մեկնարկել է  2019 թվականին 79-րդ հորիզոնականում)։ Մեկ շաբաթ անց «Happy Anywhere»-ը «Billboard Hot 100» հիթ-շքերթի 89-րդ հորիզոնականից հայտնվել է 33-րդ հորիզոնականում։ ԱՄՆ-ում առաջին շաբաթվա ընթացքում թրեքը վաճառվել է 27,000 թվային օրինակի կամ ընդամենը 60,000 թրեքին համարժեք միավորի քանակով։ Սինգլը նաև ստեղծել է 4,5 միլիոն հոսք, որը նման է «Nobody but You»-ի նախնական ազդեցությանը ԱՄՆ-ում իր առաջին շաբաթվա ընթացքում։ Դա հանգեցրել է նրան, որ երգը հայտնվել է «Country Streaming Songs» հիթ-շքերթում, որտեղ այն զբաղեցրել է 23-րդ հորիզոնականը։ Այնուհետև երգը ընդգրկվել է ԱՄՆ-ի «Billboard»-ի մի քանի թվային չարթերում։ Այն «Country Digital Song Sales»-ում մեկնարկել է առաջին հորիզոնականում՝ դուետի համար դառնալով նրանց երկրորդ չարթոփերը «Nobody but You»-ից հետո։ Այն հասել է երկրորդ հորիզոնականին «Digital Song Sales» հիթ-շքերթում՝ զիջելով միայն Թեյլոր Սվիֆթի «Cardigan» սինգլին։ «Happy Anywhere»-ը հայտնվել է նաև «Rolling Stone Top 100»-ի 63-րդ հորիզոնականում։

Երգը նաև ընդգրկվել է Կանադայի «Billboard»-ի մի քանի չարթերում։ Գլխավոր «Canadian Hot 100»-ում երգը մեկնարկել է 86-րդ հորիզոնականում՝ բարելավելով «Nobody but You»-ի առաջնաելույթը, որն այն ժամանակ 93-րդ հորիզոնականում էր։ «Hot Canadian Digital Song Sales» թվային հիթ-շքերթում երգը հասել է երկրորդ հորիզոնական՝ կրկնելով «Nobody but You»-ի հաջողությունը։ «Canada Country Radio Chart»-ում երգը մեկնարկել է 42-րդ հորիզոնականում։

2020 թվականի դեկտեմբերին երգը հասել է «Country Airplay»-ի առաջին հորիզոնական՝ դառնալով Շելթոնի 28-րդ չարթոփերը և երկրորդը Ստեֆանիի համար։ Այս ցուցանիշով այն զիջում է այս չարթի պատմության միայն երկու առաջատարներին՝ Քենի Չեսնին (30) և թիմ Մաքգրավը (29).

## Դիրքեր չարթերում

### Շաբաթական չարթեր

### Տարեկան ամփոփիչ չարթեր

## Թողարկման պատմություն
}
| rowspan="2" |Warner
| style="text-align:center;" |
|-
|
|25 հուլիսի 2020
|Country radio
| style="text-align:center;" |
|}

## Ծանոթագրություններ

## Արտաքին հղումներ
* Blake Shelton — Happy Anywhere (Duet with Gwen Stefani) (Live)

Կատեգորիա:2020 սինգլներ